
Ehitusloa andmine (Taime tn 15) 
1. ASJAOLUD JA MENETLUSE KÄIK
19.02.2019.a. Narva Linnavalitsuse korralduse vastuvõtmiseks laekus ehitusloa taotlus Taime tn 15, Narva kinnistule asuvate eramu lammutamiseks ja ehitusteatised garaaži ja majandushoone osa lammutamiseks koos ehitusprojektiga (töö nr 01-2019, projekteerija Great Ehitus OÜ). 
20.02.2019 ehitisregistri  keskkonnas on genereeritud ehitusloa eelnõu nr 1912271/03989, menetluse nr 163042 ning suunatud arhitektuuri ja planeerimise osakonnale ja Linnamajanduseametile kooskõlastamiseks ning arvamuste avaldamiseks.

04.04.2019 kõik kaasatud isikud kooskõlastasid ehitusloa eelnõu.

Linnamajandusamet kooskõlastas tingimisi märkusega: „Jäätmekäitluse kohta: põlevkivituha plokid klassifitseeriksin pigem kui 17 09 03 (ohtlikke aineid sisaldav muu ehitus- ja lammutuspraht) - iseenesest põlevkivituhk pole ohtlik, aga segudes sellega vesi muutub väga aluseliseks. Kuna antud alal vihmavesi imbutakse maasse, nende jäätmete kasutamine täitematerjalina on mitte kõlblik. Palun jäätmete kõrvaldamisel arvestada sellega, et need jäätmed tuleb viia prügilasse või jäätmekäitlusjaamale, ning jäätmetõendis palun esitada kinnitust selle liigi jäätmete õige käitluse kohta“.
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt sisaldab ehitisi, mille ehitamisest peab teavitama, siis asendab ehitusteatist ehitusluba.

2.4. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib     eelkõige sätestada ehitise või ehitamise keerukusest tulenevad lisatingimused ehitamiseks ning ehitusprojekti ekspertiisi tegemine

3. OTSUS
3.1.Anda ehitusluba Taime tn 15, Narva kinnistule asuvate eramu,  garaaži ja majandushoone osa   lammutamiseks vastavalt ehitusprojektile (töö nr 01-2019, projekteerija Great Ehitus OÜ). 
3.2. Arvestada esitatud p.1 käesoleva korralduse Linnamajandusameti poolt märkused.

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

